
Naslov: Predstavitev filma Tak ti je to blu na kmetih
Napoved za voditelja:

V Kapelah, manjšem kraju v brežiški občini, so v zadnjih nekaj letih posneli že tri etnografske filme. Zato skrbi Sekcija za ohranitev dediščine, ki deluje pod okriljem Kulturnega društva Kapele. V zadnjem filmu, ki so ga naslovili »Tak ti je tu blu na kmetih«, so prikazali kmečka opravila in peripetije od zrna do koruznega kruha. Prikazan je takratni način pridelave, spravila in uporabe koruze ter poudarjen pomen medsosedskih odnosov. Film je prežet s humorjem, dobro voljo, pristnimi človeškimi odnosi ter domačo pesmijo.

H1: V Kapelah posneli že tri etnografske filme in zanje prejeli Murkovo listino
H2: Naslov zadnjega je: Tak ti je tu blu na kmetih – od zrna do koruznega kruha

H3: Film je rekonstrukcija življenja in dela na kmetih okrog leta 1960
T- Iz Brežic GORAN ROVAN /

X- Snemalec in montažer Miloš Šantek /

Za filmsko sekcijo Kulturnega društva Kapele je to že tretji etnografski film, ki prikazuje življenje na podeželju pred pol stoletja. Za snemanje tokratnega so porabili skoraj 500 ur.
T- DAVOR LIPEJ /

X- snemalec in montažer /

»Vsi v filmu, ki so igrali, so pravzaprav naturščeki. Sodelovalo je kakšnih 60 ljudi, vseh starosti. Izključno so bili to prebivalci Kapel. Je blo težko organizirat snemanja? Pravzaprav je sedaj že nekoliko lažje, kot sem reku, to je bil tretji že tovrstni projekt in so dobili nekaj izkušenj, oziroma smo dobil z mano vred. Tako da sedaj nam že kar gre.«
V filmu Tak ti je tu blu na kmetih, ki traja kar 105 minut, so uporabili pristno kapelsko govorico. V njem pa so prikazali marsikaj, kar je že skoraj pozabljeno.

T- JOŽICA PENIČ /

X- scenaristka in režiserka /

»Me je vodilo zlasti to, da ohranimo nek spomin, na neko ne tako davno preteklost, tudi za zanamce. Nam nekej grozijo z roboti. In že traktorji bojo pozabljeni, kamo li plugi, brazde, konji in tako naprej.«
Za film so ustvarjalci prejeli posebno plaketo občine Brežice, pa tudi Murkovo listino, ki jo podeljuje Slovensko etnološko društvo za ohranjanje ljudskega izročila in dediščine. Snemanje je spremljal tudi fotograf Vlado Bucalo, ki je na sedmi predstavitvi filma v Brežicah pripravil tudi razstavo fotografij.
T- VLADO BUCALO /

X- fotograf /

»Neki sem hotu narest, tko ko sem si jest zamislu. Drugo, treba je vse igralce pokazat. Razen tega je vodilo celga filma koruzni kruh, ne. Tko da je blo tud to zgodbo treba poudarit.«
Ta film nameravajo Kapelci predstaviti še po drugih krajih. Pripravljajo pa se že na snemanje novega, ki naj bi ga dokončali v naslednjih dveh letih.

